Cape Breton uhartea

Cape Breton uhartea (; ; mikmakeraz Únamakika; Kanadako gaeleraz Eilean Cheap Breatuinn) Kanadako Eskozia Berria probintziako uharte handi bat da. Bertako lehenbiziko biztanleak mikmak indiarrak izan ziren. XVII. mendean Frantzia eta Ingalaterraren arteko gatazka gunea izan zen. 

1713ko Utrechetko Itunen ondoren, Frantziako Koroak galdu egin zituen Ternuako eta San Laurendi golkoko eskubideak, eta arrantzale euskaldunak samaldan heldu ziren Cape Bretonera. Bertan hartu zuten aterpe 1750eko hamarkada arte.  

1755etik aurrera lehenbiziko eskoziar emigranteak bertaratu ziren: 1800erako bertako komunitate nagusia bilakatu ziren; gerora, bertako biztanleria beste jatorrietako emigranteekin osatuz joan zen. Egun, oraindik gaeleraz mintzatzeko gai diren biztanle batzuk daude.

Kanpo estekak 
 Bretainiar Lurmuturreko probintziaren webgunea 
 Bretainiar Lurmuturra Uharteko Ondarean Elkartea 

Eskozia Berriko geografia
Kanadako uharteak
Ameriketako euskal kolonizazioa
Britainiar kolonia eta protektoratu ohiak Amerikan